
П Р А В И Л Н И К

ЗА

ДЕЙНОСТТА НА УЧИЛИЩЕТО 
 ПРЕЗ УЧЕБНАТА

2011/2012година

Настоящия Правилник е приет с решение на ПС№13 от 14.09.2011г.
Настоящият правилник определя правата и задълженията на учениците. Спазването му е задължително за всички ученици при всички положения. Всяко неспазване на ПДУ води до дисциплинарно наказание.

 І. ОБЩИ ПОЛОЖЕНИЯ
Чл. 1. Неразделна част от ПДУ са Закона за народната продвета, ППЗНП И Указания на МОМН.

Чл. 2.  Гражданите на Република България имат право на образование. Те могат да повишават непрекъснато образованието и квалификацията си. Не се допускат ограничения или привилегии, основани на раси, народност, вероизповедание, пол, етнически и социален произход и обществено положение.

Чл. 3. Училищното обучение до 16- годишна възраст се осъществява в дневна форма и е задължително за всички граждани на Република България .

Чл. 4.  Образованието е светско.

Чл. 5.  Светско образование не допуска налагането на учениците на идеологически и религиозни доктрини. Категорично се забранява организирането на учениците на политическа, религиозна и етническа основа.

Чл. 6. В светските училища, религиозните учения се изучават само с исторически, философски и културен план, чрез учебното съдържание на различни учебни предмети.

Чл.7. За нарушаване на т. 4 и т.5 от ПДУ ще се налагат строги административни наказания от ръководството на училището и педогогическия съвет.
Чл.8.Професионалното образование осигурява усвояването на общообразователния минимум и придобиване на квалификация по професия съгласно държавните образователни изисквания.

Чл. 9. Придобиване на средно образование се удостоверява със: 

1) Диплома за средно образование след успешно завършен XII клас и успешно положени държавни зрелостни изпити по учебни предмети, изучавани в гимназиален етап. Дипломата е окончателна и дава право за продължаване на образованието или за професионално обучение.

Чл. 10. Придобиване на професионално образование се удостоверява със:

1. Свидетелство за професионална квалификация, което се получава след завършена професионална подготовка.

Чл. 11. (1) Учениците, успешно завършили XII клас през учебната 2011/2012г. придобиват средно образование и получават диплома при условия и по реда на ЗНП.

Чл. 12. Учениците имат право на консултации по всички учебни предмети изучавани по учебен план.

Чл. 13. Забранява се тютюнопушенето за всички в сградата на училището и общежитието, физкултурния салон и съблекалните към него, двора и пред парадния вход на училището. Нарушителите ученици ще бъдат санкционирани по чл. 139 от ППЗНП – предупреждение за преместване.

Чл. 14. Под ръководството на директора да се утвърди училищно настоятелство като форма на съвместна работа между училище, родители и общественост.

Чл. 15. Да се изгради: 

· Ученически съвет на класа, който съвместно с класния ръководител да създава условия за личностна изява на всеки ученик, да организира проявите в класа, съобразно интересите на учениците.
Чл. 16. Да се изгради:

· Ученически съвет на училището от по един представител от всеки клас. Ученическият съвет да участва в планиране на възпитателните дейности на училището; при реализиране на изявените от общоучилищния живот.

Чл. 17. При провеждане на екскурзия извън населеното място, маршрута и списъка на учениците, включени в екскурзията, се утвърждава от директора.

Чл. 18. Училищното настоятелство е създадено като юридическо лице с нестопанска цел за осъществяване на общественополезна дейност и организира дейността си при условията и по реда на Закона за юридическите лица с нестопанска цел и в съответствие с разпоредбите на този закон, на устава или учредителния си акт.

Чл. 19. Училищното настоятелство е независимо доброволно сдружение за подпомагане на развитието и материалното осигуряване на училището.

ІІ. ОРГАНИЗАЦИЯ НА УЧЕБНОТО ВРЕМЕ

Чл. 20. За учебната 2011/2012година се прилагат следните учебните планове:

-за VІІІ, ІX и X клас- утвърдени 2009 година;
-за X/интензивно обучение/,XI и XII клас-преструктурирани на база планове от 2004г.
Чл. 21. За учебната 2011/2012година ваканциите за всички учащи са както следва:

· Есенна –29.10.2011г. – 01.11.2011г.вкл.
· Коледна –24.12.2011г. – 08.01.2012г.вкл.

· Зимна – 23.02.2012 – 26.02.2012г.

· Пролетна и Великденска – 07.04.2012г. – 16.04.2012г.  за VІІІ, ІХ, Х и ХІ клас

· Пролетна –  12.04.2012г. – 16.04.2012г. за ХІІ клас

· Неучебни дни:

·  21.05.2012г. – ДЗИ БЕЛ

·  23.05.2012г. – Втори ДЗИ

·  25.05.2012г. – По повод Деня на българската просвета и култура и на славянската писменост

· Празник на училището- 22 март 2012година

Чл. 22. Графикът на учебния процес може да се променя само с разрешение на РИО на МОМН.

Чл. 23. 

Ал. 1 Учебните часове започват сутрин от 8:00 часа и са 45 мин.

· Малки междучасия 10мин.;

· Голямо междучасие 20 мин.;

Ал.2 Часовете по учебна практика започват съгласно седмичната учебна програма и са с продължителност 50 минути.

· Голямо междучасие 30мин.;

Ал. 3. Часовете по производствена практика са с продължителност 60 минути.

Ал. 4 Часът на класа и допълнителния час се провеждат по утвърден от директора график (всеки понеделник). Продължителността на учебните часове се намалява с 5 минути от продължителността на часовете , определени в ал.1.

Чл. 24. Не се разрешава участие в учебно време в обществени мероприятия без заверена бележка от РИО на МОМН и представена на директора за презаверка.

Чл. 25. Учебните занятия се провеждат съгласно утвърдена седмична програма.

Чл. 26. Забранява се на учителите да дават уроци / частни / на ученици от същото училище.

Чл. 27. Забранени са контролни писмени работи, нерегламентирани по график с продължителност 1 учебен час. Същите се провеждат в рамките на времетраене на устно изпитване – 20 мин.

Чл. 28. Класните работи се провеждат съобразно изготвения график в началото на всеки учебен срок и съобразен с Наредба 3 от системата за оценяване.
Чл. 29. Учителите провеждат консултации с учениците по график утвърден от Директора.
Чл. 30. Ученическите съвети имат право да събират пари на класа за културни и други мероприятия.

Чл. 31. В началото на учебната година за всеки клас се определя класна стая , която се поддържа и опазва от учащите в съответния клас. Отговорност за състоянието и носи класния ръководител.
Чл. 32. Нанесените щети в училището или в класната стая се възстановяват от извършителите. В тридневен срок , при неустановявавне на извършителите щетите се поемат от класа, в който е извършена щетата.

ІІІ.Участници в учебно- възпитателния процес.
Чл. 33. Ученикът има право:

Ал. 1. Да избира предметите и дейностите, предвидени в учебния план като избираеми.

Ал. 2. Да участва по собствен избор в организирани от училището извънкласни форми на дейност.

Ал. 3. Да получава от училището информация по въпросите, свързани с неговото обучение.

Ал. 4. Да получава от учителите консултации при организиране на самостоятелната си подготовка.

Ал. 5. Да получава от учителите и др. длъжностни лица информация за професионалното си ориентиране и развитие.

Ал. 6. Да получава индивидуална помощ от учителите съобразно специфичните си педагогически потребности.

Ал. 7. Да бъде насочван, стимулиран и подпомаган за развитието на неговите дарби, умствени и физически способности.

Ал. 8. Да бъде защитен от училището, обслужващото звено, РИО на МОМН при накърняване на личното му достойнство и нарушаване на човешките права на ученика.

Ал. 9. Да дава мнения и предложения пред директора на училището по отношение на организацията и провеждането на цялостната дейност на училището.

Ал. 10. Да ползва безплатно МТБ в учебно време, както и в извън учебно време за развитието на интересите и способностите си по реда определен от директора на училището.

Ал. 11. Да бъде поощряван с морални награди за високи постижения в учебната извънкласна и извънучилищна дейност.

Ал. 12. Да участва в работата на ПС при обсъждане резултатите от обучението, награждаване и наказване на ученици.

Чл. 34. Ученикът няма право:

Ал. 1. Да отсъствува от учебните занятия без уважителна причина.

Ал. 2. Да участвува в хазартни игри, да пуши, да употребява наркотици и алкохол.

Ал. 3. Да участвува в политически партии и организации до навършване на 18 години.

Ал. 4. Да накърнява с поведението си авторитета и достойнството на учителя.

Ал. 5. Да създава пречки на учителя при и по повод изпълнение на служебните му задължения.

Ал. 6. Унижава личното достойнство на съучениците си, да прилага физическо и психическо насилие върху тях.

Ал. 7. Да носи хладни и огнестрелни оръжия и да застрашава живота и здравето на другите ученици.

Ал. 8. Да ползва мобилен телефон по време на учебните часове.

Ал. 9. Да се явява в училище в неприличен външен вид.

Чл. 35. Ученикът е длъжен да:

Ал. 1. Изпълнява задълженията си определени в правилника.

Ал. 2. Съхранява авторитета на училището и развива училищните традиции.

Ал.3. Да се явява в училище с облекло и вид, които съответстват на положението му на ученик и на добрите нрави.Забранява се носенето на къси поли /разстояние от коляното до полата до 10 см./, къси панталони, тежък грим, джапанки и големи деколтета, потници, високи токчета /до 6 см./, открита талия, прозрачни дрехи.
Ал.4. Да носи задължителните елементи на ученическата униформа-риза(тениска) с отличителни знаци  на училището при тържествени случаи.
Ал. 5. Да носи ученическия бележник в училище, а личната си карта в училище и извън него.

Ал. 6. Да опазва МТБ на училището. При нанесена материална щета на училищното имущество ученикът е длъжен да възстанови в пълен размер паричната сума, съгласно утвърден ценоразпис.

Ал.7 Да не бъде на обществени места без придружител в съответствие с изискванията на Закона за закрила на детето;
Чл. 36. Ученикът може да отсъства от училище по уважителни причини:

1.при представяне на медицинска бележка или документ от спортния клуб,в който членува.

2.до 3 дни в една учебна година с уведомление от родителя;

3.до 7 дни в една учебна година с разрешение на директора на училището въз основа на писмена молба от родителя;
Чл. 37.
Ал. 1. Отсъствие на ученик от учебен час без уважителна причина е неизвинено отсъствие.

Ал. 2. Закъснение до 15 мин. за 3 учебни часа без уважителни причини се считат за 1 уч. час неизвинено отсъствие.

Чл. 38. За допуснатите отсъствия по чл. 36 и чл. 37 класния ръководител своевременно писмено уведомява родителите или настойника на ученика.

Ал. 1. За ученик обучаван в дневна или задочна форма на обучение, чийто отсъствия  не позволяват оформяне на срочна или годишна оценка по един или няколко предмета директорът на училището по предложение на ПС определя със заповед условията и редът за оценяване знанията и уменията за завършване на учебния срок и ( или ) учебната година.

Ал. 2. В случаите по ал. 1 ученикът повтаря класа, който в края на учебната година няма оформени оценки, без да са налице уважителни причини.

Ал. 3. Ученик на самостоятелно обучение, който не се явил на изпити за период от 3 години по неуважителни причини или се явява на изпити не всяка сесия в продължение на 5 години се счита за напуснал.

Чл. 39

Ал. 1. За неизпълнение на задълженията си, определени с този правилник  ученикът се наказва със:

1. Забележка

2. Извършване на дейности в полза на училището в свободното от учебни часове време 

3. Предупреждение за преместване в друго училище.

4. Преместване в друго училище до края на учебната година.

5. Преместване от дневна форма в самостоятелна форма на обучение – за ученици навършили 16 годишна възраст – 15 неизвинени отсъствия.

Ал. 2. Наказанията по ал. 1 т. 1 се налагат със заповед на директора по предложение на класния ръководител, а наказанията по т. 2, 3, 4 и 5 – със заповед на директора по предложение на ПС.

Ал. 3. Преди налагане на наказание по ал. 1 класния ръководител е длъжен да уведоми родителя или настойника на ученика за извършеното нарушение.

Ал. 4.Когато ученикът пречи на учителя или на съучениците си по време на учебния час, учителя може да го отствани до края на учебния час.

Ал. 5. Когато ученикът се яви в училище в облекло и вид, които са в нарушение на този правилник, както и когато състоянието му не позволява да участва в образователно-възпитателния процес, той се отстранява от училище до отпадане на основанието за отстраняването му, за което класния ръководител уведомява родителя.

Ал. 6. При тежки или системни нарушения на задълженията,определени в този правилник,освен наказание по ал.1 на ученика може да се наложи мярка намаляване на поведението.

Ал. 7. Освен налагане на наказание ученикът може да бъде насочен към консултации и педагогическа и психологическа подкрепа от специалист, допълнително обучение в извънучебно време, включително в периода на ваканциите, участие в извънкласни и извънучилищни дейности с оглед на недопускане на нарушения и на отпадане от училище.

Ал. 8. В заповедтта на директора, издадена по реда на чл. 39 ал. 2 се посочват видът на наказанието и причините за налагането му.

Ал. 9. Наказанието по чл. 39 ал. 1 т. 3 или 4 влиза в сила от началото на следващата учебна година в случай, че е наложено до 30 учебни дни преди края на втория срок.

Чл. 40. Ал. 1. Наказанията по чл. 39 ал. 1 се заличават с изтичане на учебната година. Наказанията по чл. 39 ал. 1 т. 1 и 2 могат да се заличат и предсрочно.

Ал. 2. Наказанията и тяхното заличаване се вписват в ученическата книжка и в дневника на класа.

Ал. 3. Ученик, наказан по чл. 39 ал. 1 т. 4, продължава обучението си в друго училище при условия и ред определени със заповед на началника на инспектората на образование на МОМН. След заличаване на наказанието ученикът може да продължи обучението си в училището, от което е преместен.

Ал. 4. Заповедите на директора за налагане на наказанията по ал. 1 могат да се обжалват пред началника на инспектората по образованието – за общинските училища и пред министъра на образованието, младежта и науката – за държавните училища.

Чл. 41. 

Ал. 1. Наказанията по чл.39 могат да се налагат на ученика и за допуснати неизвинени отсъствия както следва ;
1.Забележка-за направени над 5 неизвинени отсъствия;
2.Извършване на дейности в полза на училището;
3.Предупреждение за преместване в друго училище – за направени над 10 неизвинени отсъствия;

4.Преместване в друго училище – за направени над 15 неизвинени отсъствия;

5.Преместване в самостоятелна форма на обучение, за ученици, навършили 16 години.

Ал.2. Наказанието по чл. 39. Ал. 1 т. 4 може да се наложи на ученика за допуснати повече от 15 неизвинени отсъствия за учебната година, с изключение на ученик от последния гимназиален клас в дневна или вечерна форма на обучение.

УЧИТЕЛИ

Чл. 42. Основни функции и задачи.

Ал. 1. Вкрая на всяка учебна година класния ръководител изготвя характеристика за всеки ученик от паралелката,в която прави преценка за развитието на ученика в образователно-възпитателния процес и за спазване на училищната дисциплина.В характеристиката се посочват както положителните,така и отрицателните страни в развитието на ученика.Характеристиката се предоставя на родителя срещу подпис.

Ал. 2. При завършване на основно и средно образование класния ръководител изготвя цялостна характеристика за развитието на ученика.Характеристиката е неразделна част от свидетелството за основно образование, съответно от дипломата за средно образование

Ал. 3. Характеристиката се изготвя в случай на преместване на ученика в друго училище
Ал. 4. Изпълняват задълженията си, определени в нормативни актове и документи в системата на народната просвета и в длъжностните им характеристики.

Ал. 5. Изпълняват държавните образователни изисквания.

Ал. 6. Всяка учебна година планират учебната и възпитателната работа с учениците като преподаватели и класни ръководители. Изготвят годишно разпределение на учебния материал, съобразено с учебния план и с учебна програма. Като класните ръководители изготвят годишно разпределение за възпитателната работа. Годишните разпределения се утвърждават от директора най- късно до 15 септември . 

Ал. 7. Организират и ръководят учебно- възпитателния процес по съответния предмет.

Ал. 8. Осигуряват задълбочено и трайно усвояване на знанията и уменията на учениците чрез необходимата предварителна научна и методическа подготовка на уроците и системното използване на ефективни методи на обучение в класно- урочната дейност. 

Ал. 9. Имат право на свободен избор на форми и методически средства за организация и ръководството  на учебната и извънкласна дейност, като носят отговорност за резултатите.

Ал. 10. През учебния срок проверяват и обективно оценяват знанията , уменията и компетенциите на учениците, насочват и контролират  самоподготовката  им, като минималният задължителен  брой текущи оценки  е съгласно чл.11а, ал.1 от Наредба №3 от 15.04.2003г. за системата на оценяване.

Ал. 11. Вписват ритмично оценките  на учениците в ученичиските книжки и в дневника.

Ал. 12. Имат право да предлагат решения за организацията и ръководството на учебно- възпитателния процес, да участват в управлението на училището.

Ал. 13. Участват в работата на ПС и в други служебни дейности, организирани от училището. 
Ал. 14. Водят установената училищна документация за учениците, а класните ръководители  водят и дневника на класа, личните картони на учениците.
Ал. 15. Ежедневно отразяват в Материалната книга преподадения материал.
Ал. 16. Спазват седмичното разписание на учебните часове, явяват се на работа 15 минути преди началото на учебните занятия- за учителите, които имат първи учебен час, и не по – късно 10 минути преди часа – за учителите в останалите случаи. Влизат на време в учебните часове.

Ал. 17. Поддържат връзка с родителите на учениците, на които преподават и осигуряват връзките на училището с родителите на учениците от класа, на който е класен ръководител.
Ал. 18. При отстраняване на ученик от учебен час,учителят отбелязва неизвинено отсъствие.Ученикът няма право да напуска територията на училището по време на отстраняването му. Отстранените ученици се водят до педагогическия съветник.
Ал. 19. Опазват УТС и дидактически материали, които са предоставени да ползват и следят за опазване на материалната база.

Ал. 20. Повишават системно професионалната си квалификация. 

Ал. 21. Опазват живота и здравето на учениците по време на УВП и на други дейности, организирани от него и ил от училището.

Ал. 22. Изпълняват решенията на ПС и на другите органи на управление  на училището.

Ал. 23. Осигуряват дежурство в училището по график, утвърден от директора. 

Ал. 24. Пазят и защитават доброто име на училището.

Ал. 25. Отчитат се най- малко един път през учебния срок  пред ПС.

Ал. 26. Организират най- малко една родителска среща за всеки учебен срок , ако са класни ръководители.

Ал. 27. Предлагат на ПС ученици за награждаване. 

Ал. 28. Предлагат за наказание ученици пред ПС и пред директора при спазване на изискванията , определени в чл.139 от ППЗНП.

Ал. 29. Съдействат на директора и на контролните органи при осъществяване на контролно- помощната дейност.

Ал. 30. Имат право да бъдат материално и морално стимулирани за резултатите от работата си. В рамките на учебния ден учителите (възпитатели) са длъжни да бъдат в училище за изпълнение на нормата си за задължителна преподавателска работа, за участие в ПС и оперативни съвещания, родителски срещи , методически сбирки , възпитателна дейност, консултации с ученици и родители, както и за изпълнение на законните разпореждания на директора.

Ал. 31. За виновно неизпълнение на професионалните си задължения, нарушаване на трудовата дисциплина и неспазване на този Правилник учителите и административния персонал носят дисциплинарна отговорност и се наказват от директора , съгласно КТ.

Ал. 32.Учителят е длъжен да уведомява своевременно директора,когато се налага да отсъства от учебни часове,за осигуряване на замесник с оглед на недопускане на свободни часове
Ал. 33. Учителят е длъжен да се явява на работа в облекло и вид ,които съответстват на положението му на учител и на добрите нрави.
Ал.34. Учителят е длъжен да не пуши,да не внася и да не употребява алкохол в училището,както и извън него-при провеждане на мероприятия и дейности ,в които участват ученици

Ал. 35. Учителят е длъжен да не ползва мобилен телефон по време на час

Ал. 36. Учителите нямат право да предоставят образователни услуги срещу заплащане при наличието на конфликт на интереси.

Ал. 37. Учителите ползват платен годишен отпуск на основание КТ, колективния трудов договор и Наредбата за почивките и отпуските.

Ал. 38. Официалните празници , които се считат за неработни дни  на учителите и служителите , се определят съгласно КТ. За училищните празници, спортни и други мероприятия и за екскурзии се ползват резервът от учебно време. 

Септември 2011 г.

